NOTA DE PREMSA

Segons un estudi de DevoluIVA

**El 90% de les empreses espanyoles no estan preparades pel Sistema Immediat d’Informació que entra en vigor el juliol**

* **Afecta un 80% del total de la facturació empresarial espanyola**
* **Es calcula que els grans desenvolupadors de software no hauran implantat el sistema fins, com a mínim, el mes de juny**

Barcelona, 4 d‘abril del 2017.- Segons un estudi realitzat per DevoluIVA entre mitjanes i grans empreses subjectes al del Sistema Immediat d’Informació (SII), el 90% de les empreses no estan preparades per l’aplicació de la reforma de l’SII a partir de l’1 de juliol. Només un 5% de les empreses ja té alguna solució implantada i un altre 5% no està al cas de la obligació. Per altra banda, es calcula que els grans desenvolupadors de software no hauran implantat el sistema fins, com a mínim, el mes de juny.

Així doncs, el 90% de les empreses objecte d’estudi han manifestat que els desenvolupadors que els proveeixen de software ERP o de software comptable encara no els han ofert cap solució per a complir amb els requeriments de l’Agència Estatal de l’Administració Tributaria (AEAT).

A partir de l’1 de juliol, al voltant de 62.000 empreses hauran de complir amb el Real Decret per a la millora i impuls de l’ús de mitjans electrònics en la gestió de l´IVA, a través de la implantació de l’anomenat Sistema Immediat d’Informació (SII). La mesura obliga els contribuents a enviar telemàticament les dades de les factures emeses i rebudes en un termini de quatre dies hàbils. L’objectiu del Ministeri d’Hisenda i Administració Pública és lluitar contra el frau fiscal i alhora digitalitzar el sistema per aconseguir més eficiència.

La solució de DevoluIVA permet connectar l’ERP o el programa comptable de l’empresa per transferir automàticament les dades de les factures a la seu electrònica de l’AEAT. D’aquesta manera, DevoluIVA, l’únic servei de recuperació d’IVA que permet convertir els tiquets de despeses en factures electròniques, tanca el cicle de la digitalització dels seus usuaris.

**Sobre DevoluIVA**

És l’única eina al món que permet deduir al moment el 100% de l’IVA de les despeses realitzades en restaurants, cafeteries, taxis, pàrquings i benzineres de la seva pròpia xarxa, convertint automàticament els tiquets en factures electròniques, que poden integrar-se als gestors de despeses i als programes de comptabilitat.

DevoluiIVA presenta solucions pensades tant per a grans empreses, com per a autònoms i Pimes, amb independència del mitjà de pagament emprat.

La xarxa DevoluIVA compta amb més de 36.000 establiments a tota Espanya. Al buscador de la seva aplicació mòbil, l’usuari trobarà els principals grups de restauració com Grupo Vips, El Corte Inglés, AN Grup, Areas, The Eat Out, Starbucks o Sagardi, així com la restauració dels aeroports de Barcelona i Madrid. Quant a pàrquings, la xarxa compta amb les principals empreses del sector: Saba, Indigo, Lubasa, i una xarxa d’aparcaments a les principals ciutats. La xarxa també comprèn el 65% de les benzineres d’Espanya i una xarxa d’emissores de taxi que cobreix tot el país.

Més informació a [www.devoluiva.com](http://www.devoluiva.com)

**Atenció als mitjans de comunicació:** Intermèdia Comunicació / Aina Rodríguez / [arodriguez@intermedia.cat](mailto:arodriguez@intermedia.cat) / 93 4157662 / 655257924